
Проект! 
 
ПОСТАНОВЛЕНИЕ  
№… 
от ……2025 година 
за изменение и допълнение на Тарифата за държавните такси, които се събират от съдилищата по Гражданския процесуален кодекс (ГПК), приета с Постановление № 38 на Министерския съвет от  2008 г.  (обн. ДВ., бр. 22 от 2008 г., изм. и доп., бр. 50 от 2008 г., бр. 24 от 2013 г., бр. 35 от 2017 г. и бр. 99 от 2025 г.) 
 
 
§ 1. Създава се чл. 25а:
„Чл. 25а. (1) По молба за откриване на производство по несъстоятелност и по молба за установяване на предпоставките за погасяване на задълженията по Закона за несъстоятелност на физическите лица се събира такса в размер на 10 евро.
(2) За обжалване пред въззивна и касационна инстанция се събират такси в размер на половината от предвидените в ал. 1.“

§ 2. Наименованието на раздел II се изменя така: „Такси, събирани от държавните съдебни изпълнители“.

§ 3. Създава се чл. 58б:
„Чл. 58б. (1) За извършване на предвидените в Закона за  несъстоятелност на физическите лица действия и актове държавният съдебен изпълнител събира такси, както следва:
1. за съставяне на списък на приетите и неприетите вземания – 50 евро;
2. за извършване на опис на имуществото и установяване на масата на несъстоятелността – 25 евро;
3. за изготвяне и предлагане на план за погасяване на задълженията на длъжника – 50 евро;
4. за изготвяне на сметка за разпределение – 15 евро.“
 
 
 
Заключителна разпоредба
§ 4. Таксите по чл. 25а и 58б се събират от  обявяването на заповедта на министъра на правосъдието по § 2, ал. 3 от заключителните разпоредби на Закона за несъстоятелност на физическите лица.

